BEITIALARRANGOITIA LIZARRALDE (EH Bildu, 2013-05-23):
Mila esker.
Hasteko, mugimendua ibilian demostratu behar da. Hemen badago alkate bat baino gehiago eta uste dut inork ez lukeela besoa altxatzeko galdeketarik egin duen galdetuko banio.
Nik bai, nik altxatuko nuke. Egin dudalako. Eta Usurbilek ere egin zuen "atez atekoaren" inguruan. Eta Hernanik gehiengo absolutua lortu zuen emaitzetan.
Beraz, herritarrak, herritarrak. Herritarrek gauza asko esaten dituzte. Noski protesta egin dutela, denek ez dute protesta egin.
Eta 73.000 sinadura. Begira, nik Hernanik adibidea jarriko dizuet. Hernanin, 6.000tik gora sinadura omen. Eta errespetatzen dut jendeak esaten duena, baian egia esan behar da. Omen.
Idazkariak, ez "atez atekoaren" aldekoa prezisoki, 231 zeudela ondo hartuak. Nik errebisatuta bost aldiz sinatu zuenik ere aurkitu nuen, eta jaioberri bat ere bai. Beraz, jarrera bat erakutsi behar badugu kalean, erakutsi dezagun egiarekin eta gauzak ondo eginda.
Hemen 25.000 sinadura ondo testatuta sartu ziren. Bestela esango zuten hemengoek esan behar zuten hori. Eta hitz egin dezakegu egia da, egun askotan hemen, egun askotan hitz egin dezakegu hemen.
Hitz egin da ere zabortegien betetze mailaz. Begira," atez atekoa" hasi zuten herriek, zeren hau ez da bi urtetako kontua, Hernanik hiru urte darama atez atekoa jarri zuenetik zabortegietara egunez egun material gutxiago bidaliz. Hori baino elkartasun handiagorik ez zait okurritzen.
Zeren ez didazue aitortuko, baina bosgarren kontenedoreak ez du "atez atekoari" aurka egitea baina propaganda hoberik inoiz izan. Bosgarren kontenedorea aspaldi ahaztua zegoen inor "atez atekoaren" alde ez balitz izan, % 60 birziklatzeko helburua seguruenera kajoiren batean geratua, paperak denari eusten diolako.
Eta begira, "atez atekoak" meritu hori behintzat badauka, denok jarri gara ea birziklatze tasak nondik lortzen ditugun. Eta inposizioaz hainbeste ari zaretela, (...) hitz batzuk ekarri nahi nituzke gogora. Hain zuzen, herri ekimen legegile hori hona ekarri zen egunean, bukaeran esan zena.
Hainbat arrazoi, baina horrekin bat ez egiteko nahiz eta herritarren askoren sinadura izan, hainbat arrazoi, baina besteak beste buruarekin koherentea izan behar da eta bestea, erraustegia ere ez zela inposaketa, alegia, herri ordezkaritzak bere izatea iharduera politikoa eta (...) iharduerara trasladatzeko erregela eta arauen bitartez hartzen diren erabakiak direlako. Noski, "atez atekoa" udaletan bezalaxe.
Gehiengoz, zeren hori duela bost urteko eztabaida guztia jarraitu dugunok, badakigu momenturen batean hori ukatu ere egin zitzaigula alkate batzuei, niri neroni. Marian Beitialarrangoitiaren kapritxoa zen Hernanin "atez atekoa" jartzea. Ez. Pleno batek gehiengoz onartutakoa eta hori ere ez da joko garbia nire ustez.
Hori esanda, guk garbi daukagu, gero zabor estrategiaren aldeko apustua egin dugu, munduan oso zabaldua dagoen estrategia eta estrategia hori gutxitzea, berrerabiltzea eta birziklatzea oinarri dituena da. Ez du tratamendu finalistetan oinarririk, kasu errauste planta.
Herriz herri egiten ari da orain iniziatiba bat eta nik uste dut leloa oso aproposa dela guk zer nahi dugun, alegia eman hartu nahi duzun mundua. Hori da guk gure ondorengoei utzi nahi dieguna eta hain justu, Europa hainbeste aipatu duzuenez, hori da Europan eta hemendik kanpo txalotzen ari direna, zuei gustatu hala ez.
Berriki Obamak eman dio adibidez mundu mailan ingurumen saria –Nobel Sarien pareko zerbait– Zero Waste Europako presidenteari. Eta Europara joan garen aldiko, urratsak ematen jarraitzeko animuak jasotzen ditugu, jakitun direlako etorkizuna idazten ari garela.
"Atez atekoa", berriro diot, bilketa sistema bat baino ez da, urrats handia ematen laguntzen duena, zalantzarik gabe, eta ikasteko balio duena, Potocnik Europako Ingurumen komisarioak hala zioen, norabide zuzenean emandakoa eta emaitza ezin hobeak ematen dituena. Hori ere esan zigun. Hitzez hitz.
Errausketari buruz ere egia da askotan horren kontra egiteko esan nahi izan zaigu baina errausketa ez du debekatzen, bai, baina esaten du hondakinak kudeatzeko modurik egokiena ez dela. Hori orain dela hilabete gutxi Potocnikek esana.
Eta zuek ere, benetan esaten dizuet, uste duzuena baina gertuago zaudete "atez atekoa" ontzat ematetik. Konbentzimendu osoz esaten dizuet hau. Itsututa zaudete zintzilikario eta kuboekin, errausta plantaren defentsak itsutu zaituztelako baina aldi berean herrietan erdiesten ari diren akordioen bidez, Zumaia kasu, "atez atekoaren "bizkarrezurra ari zarete ontzat ematen eta urtetan ukatu duzuena aitortzen duzue.
Hiru kontu: Bat, ontzat ematen duzue % 60tik gora birziklatu daitekeela, 70 eta 80 ere kasu batzuetan. Bigarrenik, sortzaile denok garen neurrian soluzioaren parte denok garela eta beraz, borondatezkoa baino derrigorrezkoa behar duela izan birziklapenak, hori ere onartu da. Eta hirugarrenik, sistemak emaitzak emateko ardura indibidual hori gauzatzeko identifikatu edo kontrolerako nolabaiteko modua izan behar dela, alegia, pertsonalizatua izan behar duela.
Bost urte eman dituzue horretan, tartean gezur handiak esanda, modu legitimoan "atez atekoaren" alde apustua egin genuenoi bidea oztopatu nahian, ridikulura iristeraino, kasu PSEk Donostiako Udaletik egin zuena, Hernaniko Udalari dendetarako kuboak erosteko kontratazioa eten nahi izatekoa. Baina esandakoa, ari zarete urratsak egiten, gehiago egingo dituzue, ziur naiz.
Gipuzkoako Foru Aldundiaren kanpaina batek dioen moduan: "Birziklagarriak garelako, birziklagarriak zarete". Pentsaera, jarrera, ohiturak aldatzeko gai zarete eta seguru nago lortuko dugula.
Eskerrik asko.